ים שיתוף הפעולה

ים שיתוף הפעולה, הנקרא גם ים חבר העמים או ים סודרוז'סטבו (באנגלית: Cooperation Sea, ברוסית: Море Содружества), הוא הצעת שם לים באזור אנטארקטיקה. ההצעה מתייחסת לחלק מהאוקיינוס הדרומי, בין ארץ אנדרבי (הגבול המזרחי שלו הוא 59°34'E) למדף הקרח המערבי (85°E), מול חופי אדמת מק. רוברטסון וארץ הנסיכה אליזבת.O’Brien, P.E., Cooper, A.K., Richter, C., et al., (2001). LEG 188 SUMMARY: PRYDZ BAY–COOPERATION SEA, ANTARCTICA . Proceedings of the Ocean Drilling Program, Initial Reports. Volume 188. הים משתרע על פני שטח של 258,000 ק"מ מרובע. הוא גובל בים דייוויס במזרח, ובים נוסף שגם הוא הצעה רוסית לארגון ההידרוגרפיה הבין-לאומי (IHO) משנת 2002, ים הקוסמונאוטים במערב.

ים שיתוף הפעולה נקרא כך בשנת 1962 על ידי המשלחת האנטארקטית הסובייטית על שם שיתוף הפעולה המדעי הבינלאומי באנטארקטיקה. השם הופיע לראשונה כהצעה ל-IHO בטיוטה של 2002. טיוטה זו מעולם לא אושרה על ידי ה-IHO (או כל ארגון אחר), ומסמך IHO משנת 1953 (שאינו מכיל את השם) נותר בתוקף כרגע. רשויות גאוגרפיות ואטלסים מובילים אינם משתמשים בשם, כולל World Atlas של נשיונל ג'יאוגרפיק האמריקאית ו-Times Atlas of the World הבריטית. עם זאת, מפות סובייטיות ורוסיות כן משתמשות בשם.

תחנת דייוויס ממוקמת על החוף ליד ים שיתוף הפעולה.

 הערות שוליים 

קטגוריה:ימים באוקיינוס הדרומי